ПРЕГЛЕД ОДРЕДАБА

ЗАКОНА О ПРЕДШКОЛСКОМ ВАСПИТАЊУ и ОБРАЗОВАЊУ

КОЈЕ СЕ МЕЊАЈУ И ДОПУЊУЈУ

Евиденција и јавне исправе

Члан 6.

Предшколска установа, односно основна школа која остварује припремни предшколски програм води евиденцију о деци, родитељима, односно другим законским заступницима и о запосленима, у складу са законом који уређује основе система образовања и васпитања и овим законом.

Установа из става 1. овог члана води:

1) матичну књигу уписане деце;

2) евиденцију и педагошку документацију о васпитно-образовном раду;

3) евиденцију о издатим јавним исправама.

~~Евиденција из става 2. тачка 2) овог члана може се водити и електронски.~~ УСТАНОВА МОЖЕ ДА СВАКУ ОД ЕВИДЕНЦИЈА ИЗ СТ. 1 И 2. ОВОГ ЧЛАНА ВОДИ ЕЛЕКТРОНСКИ, У ОКВИРУ ЈЕДИНСТВЕНОГ ИНФОРМАЦИОНОГ СИСТЕМА ПРОСВЕТЕ, У СКЛАДУ СА ЗАКОНОМ И ОВИМ ЗАКОНОМ.

На основу евиденције из става 2. тач. 1) и 2) овог члана предшколска установа, односно школа која остварује припремни предшколски програм, издаје јавне исправе о похађању припремног предшколског програма, и то:

1) преводницу о преласку детета из једне у другу предшколску установу, односно основну школу, која остварује припремни предшколски програм;

2) уверење о похађању припремног предшколског програма.

Евиденцију и јавне исправе из ст. 2. и 4. овог члана установа води и издаје на српском језику ћириличким писмом на прописаном обрасцу ИЛИ ЕЛЕКТРОНСКИ.

Када се васпитно-образовни рад остварује на језику националне мањине, установа води евиденцију на српском језику ћириличким писмом и на језику и писму националне мањине, осим евиденције и педагошке документације о васпитно-образовном раду која се води на језику на коме се изводи васпитно-образовни рад.

Установа из става 1. овог члана је руковалац података из става 1. овог члана и одговорна је за њихово прикупљање, употребу, ажурирање и чување, у складу са Законом, овим законом и законом којим се уређује заштита података о личности.

~~Врсте, назив, садржај образаца и начин вођења, попуњавања евиденција и издавања јавних исправа из ст. 2. и 4. овог члана, прописује министар.~~

ВРСТУ, НАЗИВ, САДРЖАЈ И ИЗГЛЕД ОБРАЗАЦА ЕВИДЕНЦИЈА И ЈАВНИХ ИСПРАВА И НАЧИН ЊИХОВОГ ВОЂЕЊА, ПОПУЊАВАЊА И ИЗДАВАЊА, ПРОПИСУЈЕ МИНИСТАР, У СКЛАДУ СА ЗАКОНОМ И ОВИМ ЗАКОНОМ.

Министар одобрава издавање образаца из ст. 2. и 4. овог члана.

Сврха обраде података, као и начин прикупљања, обраде~~, чувања~~ и коришћења података из евиденција из става 2. овог члана утврђени су Законом.

РОКОВИ ЧУВАЊА ПОДАТАКА У ЕВИДЕНЦИЈИ

ЧЛАН 6А

ПОДАЦИ ИЗ ЕВИДЕНЦИЈА ИЗ ЧЛАНА 6. СТ. 1 И 2. ОВОГ ЗАКОНА ЧУВАЈУ СЕ ДЕСЕТ ГОДИНА, ОСИМ ПОДАТАКА ИЗ ЕВИДЕНЦИЈЕ ИЗ ЧЛАНА 6. СТАВ 2. ТАЧКА 2) ОВОГ ЗАКОНА КОЈИ СЕ ЧУВАЈУ ПЕТ ГОДИНА.